11 Kaofela ha rona ho na le hoo re ka fanang ka hona ho tšehetsa mosebetsi o etsoang ke mokhatlo oa Jehova matsatsing ana a ho qetela. Boholo ba rona re fana ka menehelo boinotšing. Ha re tšela chelete ka lebokoseng la monehelo Holong ea ’Muso kapa re patala ka Inthanete websaeteng ea rona ea jw.org ha re bolelle ba bang hore na re ntšitse chelete e kae. Empa ho thoe’ng haeba re nahana hore chelete eo re e ntšang e nyenyane? Hopola hore boholo ba menehelo eo mokhatlo o e fumanang e tsoa ho batho ba bangata ba ntšitseng monehelo o monyenyane. Kahoo, bara le barali babo rona ba nang le ho ho nyenyane ba etsisa Bakreste ba neng ba le Macedonia. Le hoja ba ne ba le kojoana li mahetleng, ba ile ba kopa hore ba fane ka monehelo ’me ba ile ba e-ba seatla se bulehileng.—2 Bakor. 8:1-4.